Občina Cerknica na podlagi Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP), Odloka o uresničevanju javnega interesa na področju kulture v občini Cerknica (Uradni list RS, št. 7/1998), Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in Statuta Občine Cerknica UPB-1 (Ur. list RS, št. 2/17) objavlja

**JAVNI RAZPIS**

**za zbiranje prijav za sofinanciranje oz. financiranje obnove in vzdrževanja objektov kulturne dediščine v občini Cerknica v letu 2025.**

1. **Predmet javnega razpisa**

Predmet razpisa je zbiranje prijav za sofinanciranje oz. financiranje obnove in vzdrževanje objektov kulturne dediščine na območju občine Cerknica v letu 2025.

Razpis je razdeljen v dva sklopa; za sakralno in memorialno dediščino.

Višina sredstev v proračunu za leto 2025, ki so namenjena sofinanciranju oz. financiranju obnove in vzdrževanja objektov kulturne dediščine na območju občine Cerknica v letu 2025, je:

|  |  |
| --- | --- |
| **I. sklop – za sakralno dediščino: 0605 – Spom. varstvene akcije za sakralne objekte** | 30.000,00 € |
| **II. sklop – za memorialno dediščino (brez sakralne): 0606 – Vzdrževanje spomenikov** | 7.000,00 € |

Prijave morajo biti v celoti pripravljene v skladu z razpisno dokumentacijo ter izpolnjevati vse pogoje za udeležbo na tem javnem razpisu.

1. **Vsebina razpisne dokumentacije**

* Povabilo k oddaji prijave
* Predmet javnega razpisa
* Pogoji, ki jih morajo izpolnjevati prijavitelji
* Merila za vrednotenje in obravnavo
* Način in rok za oddajo prijav
* Vsebina prijave
* Izločitveni faktorji
* Vrednotenje prijav in rok, v katerem bodo prijavitelji obveščeni
* Odgovorna oseba za dajanje informacij med razpisom
* Spremembe in dopolnitve razpisne dokumentacije
* Koriščenje sredstev
* Priloge: obrazci 1–7 (prijavni obrazec, izjava o točnosti podatkov, izjava o strinjanju z razpisnimi pogoji, soglasje, vzorec pogodbe, poročilo, zahtevek).

1. **Način in rok za oddajo vlog**

Vloga se šteje za pravočasno, če je predložena oziroma prispe na naslov naročnika **do petka, 28. 3. 2025, najpozneje do 12.00, v zaprti ovojnici z oznako »Ne odpiraj – vloga – javni razpis – dediščina«.** Naslov prijavitelja mora biti označen na hrbtni strani.

Ponudniki oddajo vloge po pošti ali osebno na naslov naročnika: Občina Cerknica, Cesta 4. maja 53, 1380 Cerknica.

Prijavitelji lahko dobijo dodatne pisne informacije na pisna vprašanja, poslana do 26. 3. 2025. Odgovorna oseba za posredovanje informacij je Maruša Opeka (marusa.opeka@cerknica.si).

1. **Priloge**

Razpisna dokumentacija je objavljena na spletni strani Občine Cerknica: <http://www.cerknica.si/>.

Številka:

Datum: 6. 2. 2025

|  |  |
| --- | --- |
|  | **OBČINA CERKNICA**  **Župan Marko RUPAR** |